Kūlsodžio senosios kapinės

Kūlsodžio senosios kapinės, vadinamos Markapiais (valstybės saugoma regioninio reikšmingumo lygmens kultūros vertybė: unikalus kodas - , senas vertybės kodas - L561, senas kultūros paminklų sąrašo Nr. AV515) – neveikiančios kapinės rytinėje Kretingos rajono savivaldybės teritorijos dalyje, Kūlsodyje (Kūlupėnų seniūnija), 0,29 km į pietus nuo kelio Nasrėnai–Gedgaudžiai tilto per Salantą, kairiajame upės krante.

 Vieta 
Įrengtos aukštumos šlaite. Šiaurinėje dalyje stūkso rytų – vakarų kryptimi pailga, 15×7 m dydžio pakiluma, iškylanti rytuose iki 1,5 m, o vakaruose – 2,5 m aukščio.Kretingos rajono gamtos ir kultūros paminklų ir saugotinų objektų katalogas. – Vilnius: Respublikinis žemėtvarkos projektavimo institutas, 1976 Likusią teritorijos dalį sudaro aukštumos šlaitas. Laidojimo žymių nesimato. 

Teritorijos plotas – 0,08 ha, perimetras – 139 m.Kretingos rajono kapinių apskaitos duomenys (1982 m. lauko darbai). – Kaunas: Visasąjunginio žemės ūkio ministerijos žemės ūkio aerofotogeodezinių tyrinėjimų instituto Vakarų filialas, 1983. – L. 120

Istorija
Vadinamos Senkapiais, Markapiais. Pasakojama, kad jose XVI–XIX a. laidoti nuo maro ir kitų ligų mirę kaimo gyventojai. Vėliau laidota atsitiktinai: savižudžiai, neatpažinti skenduoliai, nekrikštyti mirę kūdikiai ir pan. Kapinėse stovėjo aukštas ąžuolinis kryžius, kuris nugriuvo XX a. 8 dešimtmetyje.Julius Kanarskas. Kūlsodžio kaimo kapinės (Kūlupėnų apyl., Kretingos raj.). – Kretinga, 1993. – Kretingos muziejaus mokslinis archyvas. – F. 4. – B. 205. – L. 11-16, 18 

Legendos mena, kad kapinių aplinkoje XVI a. buvo Apdėmių kaimas, sunaikintas karo su švedais metu.

1971–1984 m. kapinės (senkapis) buvo vietinės reikšmės archeologijos paminklas (numeris AV515),Lietuvos TSR kultūros paminklų sąrašas. – Vilnius, 1973. – P. 249 1997 m. įrašytos į kultūros vertybių registro laidojimo vietų sąrašą,Valstybės žinios – 1998. – Nr. 14. – P. 60 2005 m. pripažintos valstybės saugoma kultūros vertybe.Kūlsodžio k. antrosios senosios kapinės (unikalus objekto kodas 24228). – Kultūros vertybių registras

 Tyrimai 
1898 m. kasinėjo Kalnalio bažnyčios kunigas Juozapas Žiogas, radęs griautinių kapų su XVI a. pirmos pusės Lietuvos Didžiosios Kunigaikštystės monetomis. И. Жогасъ. Археологическіе заметки по Тельшевскому уѣзду. – Памятная книжка Ковенской губерніи на 1901 годъ. – Ковнa, 1900. – C. 1-4

1960 m. žvalgė Juozas Mickevičius, 1982 m. – Mokslinė metodinė kultūros paminklų apsaugos taryba (tyrimų vadovas Romas Olišauskas), 1992 m. – Lietuvos kultūros paveldo mokslinis centras (tyrimų vadovas Vilnius Morkūnas),  1995 m. – Kultūros paveldo centro istorikės Loreta Kazlavickinė ir Jadvyga Verksnienė, 1999 m. – Julius Kanarskas.

 Šaltiniai 

 Nuorodos 


Kategorija:Kretingos rajono paveldas
Kategorija:Salantų regioninio parko paveldas
Kategorija:Kretingos rajono kapinės